ທ່ານ Jonathan ແລະທ່ານ Buhari ໄດ້ຮັບຄະແນນ ເກືອບທໍ່ໆກັນ ໃນການເລືອກຕັ້ງ ຢູ່ໄນຈີເຣຍ
ຜົນຂອງການເລືອກຕັ້ງຂັ້ນຕົ້ນ ສະແດງວ່າ ປະທານາທິບໍດີ Jonathan ແລະທ່ານ Buhari ໄດ້ຮັບຄະແນນສຽງ ເກືອບທໍ່ໆກັນ
ຜົນຂັ້ນຕົ້ນຂອງການເລືອກຕັ້ງປະທານາທິບໍດີໄນຈີເຣຍ ປາກົດວ່າ ແບ່ງປັນກັນລະຫວ່າງປະທານາທິບໍດີ Good luck Jonathan ທີ່ກໍາລັງປົກຄອງປະເທດໃນປັດຈຸບັນ ຊຶ່ງເປັນຊາວຄຣີສຕຽນຈາກເຂດສາມຫລຽມແມ່ນ້ຳ Niger ທີ່ອຸດົມສົມບູນດ້ວຍບໍ່ນໍ້າມັນ ແລະທ່ານ Muhammadu Buhari ອະດີດນາຍທະຫານຜູ້ປົກຄອງ ປະເທດຈາກພາກເໜືອປະເທດທີ່ປະຊາຊົນສ່ວນໃຫຍ່ ເປັນຊາວມຸສລິມນັ້ນ ກ່ອນໜ້ານັ້ນ ປະທານາທິບໍດີ Jonathan ໄດ້ເປັນຜູ້ມີ ສຽງນໍາໜ້າຢ່າງຂາດຮອຍ ໃນບັນດາຜູ້ສະມັກແຂ່ງຂັນ ຫລາຍທ່ານສໍາລັບການເລືອກຕັ້ງປະທານາທິບໍດີຄັ້ງນີ້ ຊຶ່ງຜູ້ກ່ຽວໄດ້ໃຫ້ຄໍາໜັ້ນສັນຍາວ່າ ຈະປັບປຸງການເສດ ຖະກິດ ດ້ານສາທາລະນະສຸກແລະການສຶກສາຂອງປະ ເທດໃຫ້ດີຂຶ້ນ ທ່ານ Jonathan ໄດ້ຂຶ້ນດໍາລົງຕໍາແໜ່ງປະທານາທິບໍດີໃນປີແລ້ວນີ້ ຫລັງຈາກການເສຍ ຊີວິດໄປຂອງມື້ລາງປະທານາທິບໍດີ Umaru Yar’ Adua ນັ້ນ ທ່ານ Buhari ເຄີຍສະໝັກເປັນປະທານາທິບໍດີມາແລ້ວ ແລະເສຍການເລືອກຕັ້ງໄປທັງ 2 ເທື່ອນັ້ນກ່າວວ່າ ທ່ານຈະບໍ່ທໍາການໂຕ້ແຍ້ງໃດໆຕໍ່ຜົນຂອງການເລືອກຕັ້ງ ຖ້າຫາກທ່ານ ບໍ່ຊະນະການເລືອກຕັ້ງນັ້ນ ແຕ່ຖ້າຫາກທ່ານໄດ້ຊະນະການເລືອກຕັ້ງ ທ່ານໄດ້ໃຫ້ຄໍາໜັ້ນ ສັນຍາວ່າຈະກວດລ້າງການສໍ້ລາດບັງຫລວງໃຫ້ໝົດໄປແລະຈະລົງທຶນໃສ່ໂຄ່ງລ່າງພື້ນຖານ ຂອງໄນຈີເຣຍ ເພື່ອຫລີກລ້ຽງການເລືອກຕັ້ງຮອບຊີ້ຂາດອີກນັ້ນ ຜູ້ສະໝັກຈະຕ້ອງໄດ້ຮັບຄະແນນສຽງໃນ ຂ້າງຫລາຍໃນທົ່ວປະເທດ ແລະໄດ້ຮັບຄະແນນສຽງຢ່າງນ້ອຍ 1 ສ່ວນ 4 ຂອງຄະແນນ ສຽງທັງໝົດໃນຈໍານວນຢ່າງນ້ອຍ 2ສ່ວນ 3 ໃນຈໍານວນ 36 ລັດທັງໝົດຂອງໄນຈີເຣຍນັ້ນ ພວກນັກສັງເກດການທັງຫລາຍກ່າວວ່າ ພວກຜູ້ສິດປ່ອນບັດເລືອກຕັ້ງໄດ້ພາກັນອອກໄປ ປ່ອນບັດຈໍານວນຫລວງຫລາຍໃນວັນເສົາວານນີ້ໃນປະເທດທີ່ມີພົນລະເມືອງຫລາຍທີ່ສຸດ ໃນທະວີບອາຟຣິກາ ໄດ້ມີການມາດຕະການຮັກສາຄວາມປອດໄພຢ່າງເຄັ່ງຄັດຕາມໜ່ວຍປ່ອນບັດເລືອກຕັ້ງໃນທົ່ວປະເທດໃນພາກຕາເວັນຕົກໃນທະວີບອາຟຣິກາແຫ່ງນີ້ ແລະເຖິງແມ່ນມີລະເບີດແຕກຂຶ້ນສອງຄັ້ງໃນເມືອງMaiduguri ໃນພາກຕາເວັນອອກສຽງເໜືອຂອງປະເທດໃນຕອນເຊົ້າວັນເສົາວານນີ້ກໍຕາມ ແຕ່ພວກນັກສັງເກດການກ່າວວ່າ ການປ່ອນບັດສ່ວນໃຫຍ່ແລ້ວ ແມ່ນດໍາເນີນໄປຢ່າງງຽບສະຫງົບ ໂດຍມີການສໍ້ໂກງບັດເລືອກຕັ້ງພຽງໜ້ອຍດຽວ